JSP เปิด 3 โครงการใหญ่ มูลค่ากว่า 9 พันลบ. ส่งท้ายปี
JSP เปิด 3 โครงการใหญ่ มูลค่ากว่า 9 พันลบ. ส่งท้ายปี มั่นใจยอดขายทั้งปี 3 พันลบ. - รายได้ 4 พันลบ. ตามเป้า
5 พ.ย. 2558

นายทนงศักดิ์ มโนธรรมรักษา ประธานเจ้าหน้าที่บริหาร บริษัท เจ.เอส.พี. พร็อพเพอร์ตี้ จำกัด (มหาชน) หรือ JSP เปิดเผยว่า บริษัทเดินหน้าเปิดอีก 3 โครงการเชิงพาณิชย์และที่อยู่อาศัยแนวราบขนาดใหญ่ภายใต้แบรนด์ “เจ.เอส.พี.ซิตี้”ใน 3 ทำเลศักยภาพที่รองรับการการขยายตัวใน 3 มุมเมือง มูลค่าโครงการรวมกว่า 9,000 ล้านบาทในช่วงโค้งสุดท้ายของปีนี้ เน้นการพัฒนาภายใต้แนวคิด “THE KINGDOM OF LIVING &amp; HAPPINESS”  ซึ่งได้เริ่มเปิดขายตั้งแต่เดือนตุลาคมที่ผ่านมา
ทั้งนี้ จากการบุกตลาดอย่างต่อเนื่องทั้งปีนั้นจะทำให้บริษัทสามารถปิดการขายในปีนี้ตามเป้าที่ไว้ 3,000 ล้านบาท พร้อมด้วยยอดรับรู้รายได้อยู่ที่ประมาณ 4,000 ล้านบาท ซึ่งเติบโตขึ้น 300% จากปีที่ผ่านมา
ขณะที่บริษัทได้ซื้อที่ดินแปลงขนาดใหญ่จำนวน 160 ไร่ มูลค่ากว่า 1,300 ล้านบาท ที่บางเสร่ อำเภอสัตหีบ จังหวัดชลบุรี เพื่อเตรียมพัฒนาเป็นโครงการเชิงพาณิชย์แนวราบขนาดใหญ่พร้อมคอนโดมิเนียมริมทะเล รองรับการขยายตัวในภาคตะวันออก